SIR আতঙ্কে চরম সিদ্ধান্ত মুর্শিদাবাদের প্রৌঢ়ার

মুর্শিদাবাদ (বেলডাঙা)- এসআইআর আতঙ্কে (SIR Panic) ট্রেন থেকে ঝাঁপ দিয়ে আত্মহত্যা মধ্য বয়সী মহিলার। মৃতার নাম শাকিলা বিবি (৫৫) (Shakila Bibi)। রবিবার সকালে বেলডাঙা থানার (Beldanga Police Station) সরুলিয়া এলাকার নামে ওই মহিলা রেল লাইনে গলা দিয়ে আত্মহত্যা করেন। পরিবারের দাবি, ওই মহিলার স্বামীর নাম ভোটার কার্ডে ভুল ছিল, তাঁর স্বামীর অনেকদিন আগেই মৃত্যু হয়েছে।

২০০২ সালের ভোটার তালিকায় নিজের নাম থাকলেও স্বামীর নামের ভুলের জন্য আতঙ্কে ছিলেন তিনি। বার বার স্থানীয় পঞ্চায়েত সদস্যের কাছে তিনি গিয়েছিলেন।

পঞ্চায়েত সদস্য তাঁকে অভয় দিয়েছেন, তবুও ওই মহিলা আত্মহত্যা করে বসলেন। স্থানীয় সূত্রে জানা গিয়েছে, বেশ কয়েকদিন ধরেই এসআইআর নিয়ে আতঙ্কিত ছিলেন শাকিলা বিবি। ওই মহিলা আজ সকাল বেলায় বাড়ি থেকে বেরিয়ে এসে ট্রেনে আত্মহত্যা করেছেন বলে দাবি পরিবারের। ঘটনার তদন্ত শুরু করেছে পুলিশ।

আরও পড়ুন- ৯ ডিসেম্বর খসড়া ভোটার তালিকা, নাম না থাকলে কি করবেন?

নির্বাচন কমিশনের বার বার আশ্বাসবানী দেওয়ার পরেও, মানুষের মধ্যে এক অজানা আতঙ্ক তাড়া করে বেড়াচ্ছে। ভোটার তালিকায় নাম নেই, জন্ম তারিখ ভুল, এই সব নানা ধরনের ভয় উদ্বেগ তৈরি হয়েছে। এদের মধ্যে বেশিরভাগই মনে করছেন তাদের দেশ থেকে বিতাড়িত হতে হবে। উদ্বাস্তু হওয়ার আশঙ্কায়, চরম সিদ্ধান্ত নিয়ে ফেলছেন তারা।

দেখুন আরও খবর-